বেকার ভাতা নিয়ে বিরাট ঘোষণা মমতার

ওয়েবডেস্ক-  ভোটের (Assemble Election)  আগে মাস্টারস্ট্রোক রাজ্য সরকারের। চাপে পদ্ম শিবির। মঙ্গলবার নবান্ন থেকে বেকার ভাতা (Bekar bhata) নিয়ে বড় ঘোষণা করলেন মুখ্যমন্ত্রী মমতা বন্দ্যোপাধ্যায় (Mamata Banerjee) । এদিন সাংবাদিক সম্মেলন থেকে মুখ্যমন্ত্রী বলেন, আগে অগাস্ট থেকে যুবসাথী প্রকল্প চালু করার কথা ছিল। কিন্তু তার সময় এগিয়ে নিয়ে আসা হল। এপ্রিল থেকেই মিলবে এই বেকার ভাতা।

শর্ত অনুযায়ী প্রকল্প প্রাপকদের বয়স হতে হবে ২১ থেকে ৪০ বছরের মধ্যে। যদি কোনও রকম স্কলারশিপ পেয়ে থাকেন, সেখানে কোনও সমস্যা হবে না। তবে স্কলারশিপ ছাড়া যদি রাজ্য সরকারের অন্যকোনও জনমুখী প্রকল্পের আওতায় থেকে থাকেন, তাহলে যুবসাথীর সুবিধা মিলবে না। প্রাথমিকভাবে পাঁচ বছর প্রতিমাসে এই টাকা পাবে। যদি কেউ বেকার থাকেন, সেক্ষেত্রে রিভিউ করে সিদ্ধান্ত নেওয়া হবে বলেই জানা গেছে।

আরও পড়ুন-  মারধরের অভিযোগে বন্ধ ছিল স্কুল যাওয়া, হাইকোর্টের নির্দেশে কাল থেকেই যোগ দিতে পারবেন শিক্ষক

এবার রাজ্য বাজেটে একটি নয়া প্রকল্পের ঘোষণা করেন মুখ্যমন্ত্রী। যার নাম যুবসাথী (Yava Sathi)। এই প্রকল্পে ১৫০০ টাকা করে ভাতা পাওয়া যাবে। এই প্রকল্পে শিক্ষিত বেকার, অর্থাৎ মাধ্যমিক পাশের পর যারা বেকার রয়েছেন তাঁদের প্রতিমাসে দেওয়া হবে দেড় হাজার টাকা।

কীভাবে আবেদন করবেন?

মুখ্যমন্ত্রী মমতা বন্দ্যোপাধ্যায় জানিয়েছেন, যুবসাথীর আবেদনপত্র নেওয়ার জন্য দুয়ারে সরকার-এ ধাঁচে বিধানভা ভিত্তিতে ক্যাম্পের আয়োজন করা হচ্ছে। ১৫ তারিখ ২৫ তারিখ অবধি চলবে এই ক্যাম্প। সকাল ১০ টা থেকে বিকেল পাঁচটা পর্যন্ত আধিকারিকরা থাকবেন। সেখানেই প্রয়োজনীয় নথি দিয়ে আবেদন করা যাবে। সেই সঙ্গে মিলবে রসিদ। এই প্রকল্প নিয়ে সংবাদপত্রে বিজ্ঞাপন দেওয়া হবে বলেও জানিয়ে দিয়েছেন মুখ্যমন্ত্রী।